Nissan Urvan 2010 3.0 in Selangor Manual Van White for RM 51,800 - 2395087 - Carlist.my
Nissan Urvan 3.0 Panel Van Steel floorboard year 2010
Power steering, air-con And Radio Nuwe enkelsnitte uitgereik en album oppad vir bekroonde musikant! – Pieter Cloete
Home/Afrikaanse Musiek/Nuwe enkelsnitte uitgereik en album oppad vir bekroonde musikant!
Nuwe enkelsnitte uitgereik en album oppad vir bekroonde musikant!
Die bekroonde kitaarspeler, sanger en liedjieskrywer, Nathan Smith, het hierdie week nie net een nie, maar twee enkelsnitte vrygestel… en net soos die nuus dat ’n nuwe album op die horison wink, het dié vrystellings reeds groot opwinding op sosialemedia, maar ook onder bekendes in die vermaakbedryf veroorsaak.
Nathan is veral bekend vir sy werk as sessiemusikant en ‘n gesoute musikant met ses-en-twintig jaar se ondervinding in die musiekbedryf.
CLOSER is die eerste enkelsnit wat op Maandag 25 Mei aan radiostasies landswyd uitgereik is. Dit is ‘n liedjie wat hom na aan die hart lê. Nathan het Closer – sy eerste gospelliedjie – geskryf en dit gaan oor hoe dankbaar hy is om die Skepper se kind te wees. “Ek is bewus van die druk wat die wêreld en media op ons sit om hard te werk om bo uit te kom. Maar God sê dat Sy genade genoeg is; dit is al wat ons regtig nodig het. Die res is net detail. Ek het dus besluit om my dankbaarheid vir Sy onvoorwaardelike liefde en genade in ’n liedjie vas te vang.”
DECISIONS, ’n liedjie oor hoe liefde en verhoudings nie altyd uitwerk soos wat jy gedink het dit moet of wanneer dit moet nie, het gevolg en is op Donderdag, 28 Mei landswyd uitgereik.
Hierdie liedjie is reeds jare terug deur die kunstenaar geskryf – nog voordat hy getroud is – en gaan oor hoe jy vir iemand wag om op jou gevoelens te reageer, terwyl jy nog besig is om jou wonde te lek na ’n vorige verhouding. “Ek glo dat baie mense by die tema van die snit sal aanklank vind. Ons het almal al gehoop vir iets wat nie kon wees nie, en dis waaroor dit op daardie tydstip vir my gegaan het,” deel hy.
Die enkelsnit skakel perfek in by die ligte rock-akoestiese gevoel van die album, wat geïnspireer is deur stories uit die musikant se eie lewe, asook die mense rondom hom. Volgens hom, het die album ontstaan omdat hy die boodskap in sy hart wou deel, wat hy die beste doen met ’n kitaar in die hand.
Albei hierdie enkelsnitte is geneem vanaf sy komende album, Here’s to the Now wat einde Junie / begin Julie 2020 op alle difitale platforms vrygestel sal word en twaalf oorspronklikke snitte sal bevat. Hierdie album word reeds geloof deur baie van sy mede-musikante en groot aanhangers van sy werk in die bedryf.
Nathan kom uit ’n baie musikale gesin en na ses-en-twintig jaar in die musiekbedryf, is Nathan ’n gesoute musikant, met baie ervaring en stories om te deel. Om by verskeie Sokkerwêreldbekergeleenthede te kon optree in 2010, was vir hom van die grootste hoogtepunte in sy musiekloopbaan.
Wanneer jy hom vra hoe hy oor sy nuwe enkelsnitte en album voel, sê hy: “Ek is mal daaroor dat dit my instaat stel om met met mense se harte te praat en ’n dieper vlak van emosie en empatie kan oordra deur middel van musiek. Ek wil hê dat luisteraars moet aanklank vind by die stories agter die lirieke, maar ook steeds die kuns in my musiek waardeer.”
Vorige Petronel Baard en vriende – Boodskap van hoop – ‘n virtuele ervaring!
Volgende Dozi vier meer as twee dekades in die musiekbedryf met ‘n nuwe album!